title: Isaak Levitan
text: Bak kot idulugal wali 1880 is 1884, in va tuwava ke vema ke Ostankino poke Moskva pimtar. Kaikion rokoyatason ko Krima, va kaleynafa zikexa zovdar. Anton to isti 1880-e sanda nope ubzesa kobara is wetarapa, inafa erbafa debala tukiewawer. Wori aeles rumeugal is spuesa blira va keska gu inafa galera ton tittisa takrakola al nekid. Koyara koe Krima va lana tukiewara jupar. Radimi dimlapira, Levitan va ilkafa wonara dem 60 patectoyafa trutca grustar.